วิศวะ ม.อุบลฯ เจ๋งทำ แท่นกดเจลเท้าเหยียบ มอบให้ รพ.ป้องกันโควิด-19
คณะวิศวกรรมศาสตร์ ม.อุบลฯพัฒนา แท่นกดเจลโดยใช้เท้าเหยียบ มอบให้โรงพยาบาล หวังผู้ใช้ห่างไกลโควิด-19วันที่ 9 พฤษภาคม 2563 ผู้ช่วยศาสตราจารย์ ดร.มงคล ปุษยตานนท์ คณบดีคณะวิศวกรรมศาสตร์ มหาวิทยาลัยอุบลราชธานี กล่าวว่า ในภาวะวิกฤติการแพร่ระบาดของเชื้อโควิด-19 (COVID-19) สิ่งที่ทุกคนต้องตระหนักและให้ความร่วมมืออย่างเคร่งครัด คือร่วมกันปฏิบัติตามมาตรการแนวทางที่ภาครัฐกำหนดทั้งนี้ คณะวิศวกรรมศาสตร์ จึงได้ดำเนินโครงการเร่งด่วน โดยความร่วมมือของ อาจารย์ บุคลากร จิตอาสานำองค์ความรู้เร่งผลิตอุปกรณ์ช่วยสนับสนุนการปฏิบัติงานของบุคลากรทางการแพทย์ หรือหน่วยงานที่มีผู้ใช้บริการจำนวนมากที่ผ่านมา คณะได้จัดทำฉากกั้นและกล่องสำหรับคัดกรองผู้ป่วยมอบให้กับโรงพยาบาล พร้อมพัฒนาอุปกรณ์ แท่นกดเจลโดยใช้เท้าเหยียบ ที่สามารถประยุกต์ใช้งานได้หลากหลายรูปแบบ ไม่ว่าจะเป็นผู้มาติดต่อใช้เท้ากดเอง หรือเจ้าหน้าที่ที่ดูแลการคัดกรองกดให้ โดยกลับด้านในการจ่ายเจล หรือสเปรย์แอลกอฮอล์ได้ สามารถใช้งานง่าย ประหยัดและปลอดภัยด้าน ดร.สุรเจษฐ์ ก้อนจันทร์ อาจารย์ประจำภาควิชาวิศวกรรมอุตสาหการ ผู้รับผิดชอบโครงการกล่าวเพิ่มเติมว่า จากข้อมูลที่ได้รับแจ้งจากหน่วยคัดกรองผู้ป่วยในโรงพยาบาล พบว่า ผู้ป่วย หรือผู้มาใช้บริการ ไม่ค่อยชอบกดเจลล้างมือตามจุดบริการ เพราะกลัวการสัมผัสเชื้อโรคที่อยู่บริเวณหัวกดเจลดังนั้น คณะวิศวกรรมศาสตร์ จึงได้ศึกษาและพัฒนาแท่นกดเจลโดยใช้เท้าเหยียบ อาศัยหลักการคานกระดก โดยมีคานช่วยในการส่งแรงจากเท้าไปผ่านก้านกระทุ้งไปยังบริเวณหัวกดเจล เพื่อออกแรงบีบหัวเจลเพื่อขับเจลล้างมืออกมา อาศัยแรงสปริงในการดันหัวเจลกลับไปตำแหน่งเดิมเมื่อไม่มีการเหยียบสามารถใช้ได้กับขวดที่บรรจุเจลล้างมือได้หลายแบบหลายขนาด ปรับความสูง และทิศทางได้ตามต้องการของผู้ใช้ ที่สำคัญเน้นการออกแบบที่ทนทาน มั่นคง ใช้ง่าย เหมาะกับการใช้งานหลายประเภท หรือ 4 in 1 คือ ผู้มาติดต่อใช้เท้ากดเอง หรือ กลับด้านสำหรับเจ้าหน้าที่คัดกรองกดให้ สามารถใช้ได้ทั้งแบบชนิดกดเจลอนามัย และแบบชนิดกดสเปย์อนามัย ปรับใช้ได้ตามความเหมาะสมผู้ที่สนใจ สามารถนำตัวต้นแบบไปผลิตใช้สำหรับองค์กร หรือสาธารณประโยชน์ โดยทางโครงการทำแบบร่าง 3 มิติ กำหนดขนาดและใบรายการจัดซื้ออุปกรณ์ สาธิตสอนวิธีทำแท่นกดเจลโดยใช้เท้าเหยียบไว้อย่างละเอียด ต้นทุนไม่เกิน 700 บาท/ชุด หน่วยงานใดสนใจสามารถสอบถามข้อมูลเพิ่มเติมที่ คณะวิศวกรรมศาสตร์ มหาวิทยาลัยอุบลราชธานี 045-353300.
คณะวิศวกรรมศาสตร์ ม.อุบลฯ พัฒนา แท่นกดเจลโดยใช้เท้าเหยียบ มอบให้โรงพยาบาล หวังผู้ใช้ห่างไกลโควิด-19
โควิด-19,ไวรัสโคโรน่า,ไวรัสโคโรนา,COVID-19,มหาวิทยาลัยอุบลราชธานี,เจลแอลกอฮอล์,ข่าวทั่วไป